## Odluka o visini naknade za veterinarsko-sanitarne preglede u prometu preko granice Republike Hrvatske

### NN 77/1992 (13.11.1992.), Odluka o visini naknade za veterinarsko-sanitarne preglede u prometu preko granice Republike Hrvatske

# VLADA REPUBLIKE HRVATSKE

Na temelju članka 95. stavka 2. Zakona o zdravstvenoj, zaštiti životinja
i veterinarskoj djelatnosti ("Narodne novine", broj 52/91), Vlada
Republike Hrvatske na sjednici održanoj 13. studenoga 1992. godine, donijela
je

## ODLUKU

### o visini naknade za veterinarsko-sanitarne preglede u prometu preko granice Republike Hrvatske

I.

Za obavljeni veterinarsko-sanitarni pregled životinja, proizvoda životinjskog
podrijetla, otpadne animalne tvari namijenjene utilizaciji, sjemena za
umjetno osjemenjivanje i embrija i drugih predmeta kojima se može prenositi
zarazna bolest u prometu preko granice Republike Hrvatske, plaća se naknada.

1. Naknada za vagonske, kamionske, brodske, kontejnerske i zrakoplovne
pošiljke životinja u prijevoznam sredstvu iznosi:

a) za pošiljke kopitara i papkara:

- pri izvozu, do 10 tona neto mase - 3.000.- HRD, a za svaku sljedeću
započetu tonu povećava se za 300.- HRD;

- pri uvozu, do 10 tona neto mase - 5.000.- HRD, a za svaku sljedeću
započetu tonu povećava se za 300.- HRD;

- pri provozu do 10 tona neto mase - 6.000.- HRD, a za svaku sljedeću
započetu tonu povećava se za 600.- HRD;

b) za pošiljke peradi, ptica, zečeva, kunića i divljači te majmuna za
laboratorijske potrebe:

- pri izvozu i uvozu, do pet tona neto mase 3.000.- HRD, a za svaku
sljedeću započetu tonu povećava se za 300.- HRD;

- u provozu do pet tona neto mase - 6.000.- HRD, za svaku sljedeću započetu
tonu povećava se za 600.- HRD;

c) za pošiljke jednodnevne peradi (pilića, puriča, guščića, pačića i
dr.):

- pri izvozu i uvozu, do 10.000 komacla - 3.000.- HRD, a za svakih sljedećih
započetih 1.000 komada povećava se za 300.- HRD;

- u provozu do 10.000 komada - 5.000.- HRD, a za svakih sljedećih zapo;etih
1.000 komada povećava se za 500.- HRD;

d) za pošiljke mesa:

- pri izvozu i uvozu do 10 tona mase - 6.000.- HRD, a za svaku sljedeću
zapo;etu tonu povećava se za 600.- HRD;

- u provozu do 10 tona neto mase - ;6.000.- HRD; a za svaku sljedeću
započetu tonu povećava se za 600.- HRD;

e) za pošiljke mesnih proizvoda, masti, mlijeka i mliječnih proizvoda,
jaja, proizvoda od jaja, sjemena za umjetno osjemenjivanje, embrija, pošiljke
riba, pčela i pčelinjih proizvoda, dudovih svilaca, žaba, puževa, školjki,
kornjača i drugih gmazova i mekušaca i svih njihovih proizvoda, tehničke
masti životinjskog podrijetla, brašna životinjskog podrijetla (mesnoga;
mesno-koštanoga, krvnoga, ribljega, od perja, od rožine i dr.), mješavina
za hranu za životinje koje sadrže sirovine životinjskog podrijetla, pošiljke
koža, kosti, vune, dlaka, čekinja, grive; repova: rogova, kopita, papaka,
životinjskih unutarnjih organa i životinjske tjelesne tekućine u prijevoznom
sredstvu:

- pri izvozu i uvozu do 10 tona neto mase - 3-000.- HRD, a za svaku
sljedeću tonu povećava se za 300.- HRD;

- u provozu do 10 tona neto mase - 6.000-- HRD, a za svaku sljedeću
započetu tonu povećava se za 600.- HRD

osim za brodske i zrakoplovne pošiljke ako je cijelo prijevozno sredstvo
jedna pošiljka naknada iznosi za svaku tonu 600.- HRD.

2. Naknada za komadne pošiljke životinja iznosi: a) za svako grlo krupnih
životinja odnosno za svakih započetih 10 komada sitnih životinja ili 50
komada peradi ili ptica:

- pri izvozu i uvozu 1.500.- HRD,

- u provozu

2.000.- HRD;

b) za pošiljke iz točke 1. odredbe pod e) ove odluke:

- pri izvozu i uvozu do tri koleta - 1.750.- HRD, a za svako sljedeće
koleto povećava se za 200.- HRD;

- u provozu do tri koleta - 2.000.- HRD a za svako sljedeće koleto povećava
se za 200.- HRD.

Ukupna naknada za komadnu pošiljku ne može iznositi više od visine naknade
za tu vrstu pošiljke ako bi se ona otpremala kao vagonska, kamionska, brodska
ili zrakoplovna pošiljka.

3. Naknada za pse, mačke, majmune i druge pripitomljene divlje životinje
osim životinja koje pripadaju cirkusu, po komadu odnosno pošiljci iznosi:

- pri izvozu i provozu 1.000.- HRD;

- pri uvozu 2.000.- HRD. Naknada za životinje koje pripadaju cirkusu
naplaćuje se prema odredbama točke 1. i 2. ove odluke.

4. Naknada za pregled ostataka tovara nakon čišćenja broda odnosno tegljenice,
iznosi 5.000. HRD po brodu odnosno tegljenici.

II.

Ako se međunarodnim ugovorom za pošiljku poljoprivrednih proizvoda pri
izvozu traži dokaz da je podrijetlom s podruđja koje je slobodno od zaraznih
bolesti koje bi se prometom navedenih proizvoda mogle prenijeti na druge
životinje, naknada iznosi:

1. za vagonske i kamionske pošiljke i za pošiljke u kontejnerima 3.000.-
HRD;

2. za brodske i zrakoplovne pošiljke 6.000.- HRD.

III.

Naknada za veterinarsko-sanitarni pregled pošiljaka u provozu, iz podtočke
1. do 4. točke 1. ove odluke plaća se pri graničnom prijelazu kojim je
pošiljka ušla u Republiku Hrvatsku.

Izuzetno od stavka 1. ove točke, ako za pošiljku u provozu nije uplačena
naknada na graničnom prijelazu pri ulasku u Republiku Hrvatsku, ista se
plaća na graničnom prijelazu pri izlasku, u visini naknada propisanih u
odredbama podtočke 1. do 4. točke 1. ove odluke, uvećane za 100%.

IV.

Naknada za veterinarsko-sanitarni pregled pošiljaka u provozu, pri pretovaru
u lukama i zrakoplovnim pristaništima, određuje se u visini naknada propisanih
u odredbama podtočke 1. do 4. točke 1. ove odluke, uvečane za 50%.

V.

Ako izvoznik, uvoznik ili vozar pravovremeno ne pripremi pošiljku za
veterinarsko-sanitarni pregled, a pozove graničnog inspektora da pregleda
pošiljku i ako radnik izađe na mjesto pregleda u određeno vrijeme, izvoznik,
uvoznik ili vozar dužni su za njegov izlazak platiti 5.000.- HRD po satu
čekanja.

VI.

Naknada za veterinarsko-sanitarni pregled pošiljaka iz podtočke 1. do
4. toćke 1. ove odluke koji se obavlja tijekom noći i u dane državnih blagdana
i neradnih dana, povečava se za 50% od visine propisane naknade.

VII.

Stupanjem na snagu ove odluke prestaje važiti Odluka o visini naknade
za veterinarsko-sanitarne preglede u prometu preko granice Republike Hrvatske
("Narodne novine", broj 63/91).

VIII.

Ova odluka stupa na snagu danom objave u "Narodnim novinama".

Klasa: 322-01/92-01/07

Urbroj: 5030114-92-1

Zagreb, 13. studenoga 1992.

Predsjednik

**Hrvoje Šarinić, v. r.**

Odluka, NN 77/1992-2027